Diari Oficial de la Generalitat Valenciana


Sumari del DOGV 5035, del 24-06-2005 (2005/6817)

Actuacions de juí de divorci contenciós número 849/2004.
--------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/6817


Organisme emissor
:   Jutjat de Primera Instància Número 6 d'Elx

Tipus de document
:   Anunci

Actuacions de juí de divorci contenciós número 849/2004. [2005/Q6817]
  
Procediment: assumpte civil 849/2004-L
  
Juí: divorci contenciós 849/2004
  
Part demandant: Montserrat Torralba Gallo
  
Part demandada: Francisco Ibarra Mateo
  
Al juí a què es fa referència s'ha dictat la resolució que té l'encapçalament i la part dispositiva que, literalment, diuen així:
  
«Sentència número 521/2005
  
Elx, 3 de juny de 2005
  
Yolanda-Julia Candela Quesada, jutgessa substituta del Jutjat de Primera Instància número 6 d'Elx i partit, ha vist les actuacions registrades amb el número 849/2004, sobre divorci, promogudes per Montserrat Torralba Gallo, representada per la procuradora la senyora Guilabert López i dirigida pel lletrat el senyor Maciá Pareja contra Francisco Ibarra Mateo.
  
Decisió
  
Que amb l'estimació de la demanda interposada per la procuradora la senyora Guilabert López, en nom i representació de Montserrat Torralba Gallo, pel que fa al seu cònjuge Francisco Ibarra Mateo, declare la dissolució per divorci del matrimoni contret per ambdós en data 10 d'octubre de 1993, amb els efectes que li són pertinents pel ministeri de la llei, i, sense fer especial imposició de costes, amb l'adopció de les següents mesures:
  
I. S'atribuïx a la mare la guarda i custòdia del fill menor del matrimoni, tot i ser la pàtria potestat compartida, i es fixa el domicili familiar a Santa Pola, carrer de Mutxamel, número 38.
  
II. El pare podrà tindre el fill que no té sota la seua custòdia en companyia seua, un dia, a elecció seua i avisant la mare 48 hores abans, de cada setmana de les vacances escolars del xiquet d'estiu i de les de Setmana Santa, i el recollirà al domicili del carrer de Mutxamel, número 38, de Santa Pola, a les 10.00 hores, i el reintegrarà al mateix domicili a les 20.00 hores.
  
III. Com a pensió alimentària a favor del fill, el pare pagarà a la mare la quantitat de 300 euros mensuals, pagadors dins dels primers cinc dies de cada mes i actualitzables anualment d'acord amb l'índex de preus al consum, al compte designat per la senyora Torralba Gallo a estos efectes.
  
Una vegada ferma esta resolució, comuniqueu-la d'ofici a l'encarregat del registre civil on figura inscrit el matrimoni, a fi que s'estenga l'oportuna nota marginal.
  
Notifiqueu a les parts la present resolució, i feu-los saber que contra esta resolució s'hi pot interposar un recurs d'apel·lació pel termini de cinc dies, per a davant l'Audiència Provincial.
  
Esta és la meua sentència, que pronuncie, mane i firme.
  
Publicació: la sentència anterior s'ha publicat de conformitat amb l'establit en l'article 212 de la Llei d'Enjudiciament Civil, de la qual cosa done fe».
  
Atés el desconeixement de l'actual domicili o residència de la part demandada, el jutge, de conformitat amb el que diposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència al demandat, Francisco Ibarra Mateo.